**Kevin Francesco Bieksa** (s. 16. kesäkuuta 1981 Grimsby, Ontario) on kanadalainen uransa lopettanut jääkiekkoilija. Pelipaikaltaan Bieksa on puolustaja ja hän laukoo oikealta. Hänellä on liettualaiset sukujuuret.

Ura
---

Bieksa pelasi kaudesta 2000–2001 neljä vuotta Bowling Greenin yliopistossa Central Collegiate Hockey Association-liigassa (CCHA). Ensimmäisen yliopistokauden jälkeen Vancouver Canucks varasi hänet vuoden 2001 NHL:n varaustilaisuudessa varausvuorolla 151. Kauden 2003–2004 hän siirtyi kesken kauden Canucksin farmijoukkue Manitoba Mooseen AHL:ään ja pelasi siellä kauden neljä viimeistä ottelua. Kaudella 2004-2005 hänet valittiin AHL:n tulokkaiden tähdistökentälliseen. 

Bieksa aloitti seuraavan kauden hyvin Manitobassa ja sai palkinnoksi kutsun NHL:ään. Hän teki debyytin Canucksin riveissä 19.12.2005 Los Angeles Kingsia vastaan. Bieksa pelasi avauskaudellaan NHL:ssä 39 ottelua ja sai peliaikaa keskimäärin 16 minuuttia ottelussa. 

Bieksa avasi maalitilinsä NHL:ssä 13.10.2006 Vesa Toskalan taakse tappio-ottelussa San Jose Sharksia vastaan. Bieksa nopeasti murtautui Canucksin kärkipuolustajien joukkoon ja runkosarjan päätyttyä oli kerännyt joukkueen puolustajista eniten syöttöjä, pisteitä ja jäähyminuutteja, samalla tehtyään myös puolustajalle kovat 12 maalia. Kun Anaheim Ducks oli tiputtanut Canucksin toisella kierroksella pudotuspeleissä, huomioi seurajohto Bieksan läpimurtokauden tekemällä hänen kanssaan kolmen vuoden jatkosopimuksen arvoltaan 11,25 miljoonaa dollaria. 

1.11.2007 Nashville Predatorsin Vernon Fiddlerin luistin viilsi Bieksan pohkeen auki ja hän joutui jättämään pelikentät pitkäksi aikaa ja pelasi kaudella 2007–2008 vain 34 ottelua, tehden niissä 12 tehopistettä.

Bieksa kärsi loukkaantumisista myös seuraavalla kaudella. Hän loukkasi polvensa 11.10.2008 yritettyään taklata Calgary Flamesin Wayne Primeauta. Bieksa selvisi tilanteesta kuitenkin vain viikon sairauslomalla. 4.12.2008 Bieksa loukkaantui ottelussa Nashville Predatorsia vastaan yritettyään irrottaa kiekkoa luistimestaan. Hän pelasi vielä kaksi ottelua kunnes sai tietää että hänen vasemmassa jalassa oli murtuma. Bieksa palasi jäälle oltuaan sivussa kuusi peliä. Loukkaantumisista huolimatta hän oli kaudella Canucksin tehokkain puolustaja tehtyään tehot 11+32=43

Perhe
-----

Bieksalla on kaksi veljeä nimeltään Marty ja Bryan sekä kaksi sisarpuolta Terri Lynn ja Jennifer. Kevinillä ja hänen vaimollaan Katiella on kaksi lasta, vuonna 2007 syntynyt poika Cole ja vuonna 2009 syntynyt tytär Reese.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1997–98 | Burlington Cougars | OPJHL | 27 | 0 | 3 | 3 | 10 | – | – | – | – | – |
| 1998–99 | Burlington Cougars | OPJHL | 48 | 8 | 29 | 37 | 83 | – | – | – | – | – |
| 1999–00 | Burlington Cougars | OPJHL | 49 | 6 | 27 | 33 | 139 | – | – | – | – | – |
| 2000–01 | Bowling Green State University | CCHA | 35 | 4 | 9 | 13 | 90 | – | – | – | – | – |
| 2001–02 | Bowling Green State University | CCHA | 40 | 5 | 10 | 15 | 68 | – | – | – | – | – |
| 2002–03 | Bowling Green State University | CCHA | 34 | 8 | 17 | 25 | 92 | – | – | – | – | – |
| 2003–04 | Bowling Green State University | CCHA | 38 | 7 | 15 | 22 | 66 | – | – | – | – | – |
| 2003–04 | Manitoba Moose | AHL | 4 | 0 | 2 | 2 | 2 | – | – | – | – | – |
| 2004–05 | Manitoba Moose | AHL | 80 | 12 | 27 | 39 | 192 | 14 | 1 | 1 | 2 | 35 |
| 2005–06 | Manitoba Moose | AHL | 23 | 3 | 17 | 20 | 71 | 13 | 0 | 10 | 10 | 38 |
|  | Vancouver Canucks | NHL | 39 | 0 | 6 | 6 | 77 | – | – | – | – | – |
| 2006–07 | Vancouver Canucks | NHL | 81 | 12 | 30 | 42 | 134 | 9 | 0 | 0 | 0 | 20 |
| 2007–08 | Manitoba Moose | AHL | 1 | 0 | 1 | 1 | 2 | – | – | – | – | – |
|  | Vancouver Canucks | NHL | 34 | 2 | 10 | 12 | 90 | – | – | – | – | – |
| 2008–09 | Vancouver Canucks | NHL | 72 | 11 | 32 | 43 | 97 | 10 | 0 | 5 | 5 | 14 |
| 2009–10 | Vancouver Canucks | NHL | 55 | 3 | 19 | 22 | 85 | 12 | 3 | 5 | 8 | 14 |
| 2010–11 | Vancouver Canucks | NHL | 66 | 6 | 16 | 22 | 73 | 25 | 5 | 5 | 10 | 51 |
| 2011–12 | Vancouver Canucks | NHL | 78 | 8 | 36 | 44 | 94 | 5 | 1 | 0 | 1 | 6 |
| 2012–13 | Vancouver Canucks | NHL | 36 | 6 | 6 | 12 | 48 | 4 | 1 | 0 | 1 | 8 |
| 2013–14 | Vancouver Canucks | NHL | 76 | 4 | 20 | 24 | 104 | – | – | – | – | – |
| 2014–15 | Vancouver Canucks | NHL | 60 | 4 | 10 | 14 | 77 | 6 | 0 | 0 | 0 | 9 |
| 2015–16 | Anaheim Ducks | NHL | 71 | 4 | 11 | 15 | 99 | 6 | 0 | 1 | 1 | 2 |
| 2016–17 | Anaheim Ducks | NHL | 81 | 3 | 11 | 14 | 63 | 8 | 0 | 4 | 4 | 23 |
| 2017–18 | Anaheim Ducks | NHL | 59 | 0 | 8 | 8 | 83 | 1 | 0 | 0 | 0 | 0 |
| NHL yhteensä | 808 | 63 | 215 | 278 | 1124 | 86 | 10 | 20 | 30 | 147 |

Lähteet
-------

* Kevin Bieksa *Elite Prospects*. Everysport Media Group AB.  (englanniksi) Viitattu 31.7.2010
* Kevin Bieksa The Internet Hockey Databasessa (englanniksi) Viitattu 31.7.2010
* Kevin Bieksa Legends of Hockey -sivustolla (englanniksi) Viitattu 31.7.2010

### Viitteet

1. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kevin Bieksa**.
* Bieksa jatkoaika.comissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kevin Bieksa